Txomin Marañon Gorospe

Txomin Marañon Gorospe (Durango, Bizkaia, 1995eko apirilaren 16a) kirolaria, korrikalaria, txirrindularia eta Ibilketa Nordikoko oinarrizko irakaslea da. 2016an 3.000 metroko lasterketan Euskadiko txapelduna izan zen.

 Bizitza 
Durangoko Kurutziaga ikastolan ikasi zuen eta ondoren Gorputz Hezkuntza, Jarduera Fisikoaren eta Kirolaren Zientziak (IVEF) Gasteizko Euskal Herriko Unibertitatean (EHU).   

 Kirol ibilbidea 
Umetatik kirol asko egin du, hasieran batez ere futbolean eta esku pilotan jardun zuen. Esku pilota utzi, eta futbolean jarraitu zuen; Kurutziaga Ikastolan lehenengo, eta gero Ezkurdin. Bere esanetan, ez da inoiz futbolari trebea izan, baina korrika asko egiten zuela esaten zioten, iraupen luzekoa zela. Beraz, 2014an futbola utzi eta bere kabuz hasi zen korrika egiten. Arrasateko lasterketa batean parte hartu, eta bosgarren bukatu zuen. Ondo moldatzen zela ikusi zuenez, pistara hurreratu zen eta Dabid García ezagutu nuen.

 Lasterkari 
Krosean zein mendi lasterketetan jardun du. Mendian Euskal Herriko kopan eta txapelketan bigarren geratu zen, baina belauneko tendinitis arazoen ondorioz, mendi lasterketetako jaitsieren beldur zela-eta, pista probatu eta motibatu egin zen. Pistan zein krosean jarraitu zuen.

2015eko azaroan BerroBIRA izenarekin lehenengoz egin zen Berrobiko Herri Krosaren 13. urteko proban parte hartu zuen.  Berrobik herri barruko krosa antolatu zuen. Guztira 47 dortsal banatu ziren eta gizonezkoetan azkarrena eta txapelduna izan zen. Udalaren eta herritarren artean antolaturiko krosa izan zen. Parte hartzaileek 7,5 kilometroko ibilbidea egin behar izan zuten, herriari bost itzuli emanez eta Marañonek 0:23:29 behar izan zuen horretarako. 

2015eko irailean, Gorbeia Suzien mendi lasterketa lehiatu zuten Zeanuritik abiatuta. 22 kilometroko lasterketan Txomin Marañon durangarra (Durangaldea Running) junior mailako onena izan zen: 1.51.30. Unai Oria zaldibiarra izan zen txapelduna 1.50.03 denboraz. Emaitza horrekin mendi lasterketen Euskadiko Kopan bigarren amaitzea lortu zuen bere mailan.  

2016ko urtarrilaren 31n, Nazioarteko kros prestigiotsuaz batera, Euskadiko txapelketa izan zen Donostiako Hipodromoan diseinatutako zirkuituan. 23 urtez azpikoen mailan, Euskadiko azpitxapelduna izan zen.  

2016ko otsailean 3.000 metroko Euskadiko txapelduna izan zen. Pista estaliko Euskadiko Txapelketa absolutua jokatu zuen Donostiako belodromoan. Durangaldea Running klubeko kideak 3.000 metroak egiteko 8:59.63 behar izan zuen.

2016ko irailean Zaldibiako herri lasterketako txapelduna izan zen eta Dabid Garcia taldekideak bigarren postua lortu zuen . 

2016ko irailean Elgoibarko Gau Kros Herrikoian (7.5 km) lehenengo eta bigarren sailkatu ziren Durangaldea Runnig taldeko durangarrak, Marañonek eta Garcíak, ikasleak eta irakasleak. 

2017ko urtarrilean Bizkaiko kros txapelketaren XCIII. edizioa izan zen Abadiñon. Kategoria absolutuan txapeldunordea izatea lortu zuen eta txapelduna 23 urtez azpikoan.

2017ko maiatzean Durangaldea Running taldeko June Arbeo iurretarrak eta Txomin Marañon durangarrak osatutako atleta bikoteak nagusitu ziren Markina-Xemeingo Binakako Kros Mistoaren lehen edizioan. Hirugarren sailkatuak ere taldekideak izan ziren, Nora eta Luis Narbaiza zaldibartarrak. Bigarren postua Lide Azkuek eta Iñigo Ansolak osatutako bikoteak lortu zuen.

2018ko urrian, Ermuan Jose Merino Memorialaren XXXI. edizioan Txomin Marañon izan zen garaile gizonezko kategorian 34 min 13 seg denborarekin.  

 Txirrindulari 
DataPostuaGCKarreraLuzeraKategoria202503.156 - Villaescusa Udal sariaNE

 Erreferentziak 

 Kanpo estekak 

Kategoria:Durangarrak
Kategoria:Lasterkariak
Kategoria:Txirrindulariak